b'\n_START_ARTICLE_\nSkandolos gamtos rezervatas\n_START_PARAGRAPH_\nSkandolos gamtos rezervatas (pranc. R\xc3\xa9serve naturelle de Scandola) \xe2\x80\x93 rezervatas Pranc\xc5\xabzijoje, Korsikos regione, Piet\xc5\xb3 Korsikos departamente, Osanio komunoje. Rezervato krantai yra vieninteliai Europos krantai, kurie \xc4\xaftraukti \xc4\xaf UNESCO paveldo s\xc4\x85ra\xc5\xa1\xc4\x85 kartu su D\xc5\xbeirolatos \xc4\xaflanka, Porto \xc4\xaflanka ir Piana Kalan\xc4\x8desu. Skandolos rezervatas \xc4\xaf UNESCO paveldo s\xc4\x85ra\xc5\xa1\xc4\x85 \xc4\xaftrauktas 1983 m. Po rezervat\xc4\x85 u\xc5\xbedrausta vaik\xc5\xa1\xc4\x8dioti. Labiausiai \xc4\xaf vakarus nutolusi Skandolos vieta yra Gargalio sala. Rezervato plotas yra 20 km\xc2\xb2, ta\xc4\x8diau UNESCO apimamas plotas yra 120 km\xc2\xb2.\n_START_SECTION_\nIstorija\n_START_PARAGRAPH_\nGeologi\xc5\xa1kai Skandola atsirado d\xc4\x97l stipraus ugnikalnio poveikio b\xc5\xabdingo permo laikotarpiu.\n_START_SECTION_\nAugmenija\n_START_PARAGRAPH_\nSkandolos augmenij\xc4\x85 sudaro apie 600 r\xc5\xab\xc5\xa1i\xc5\xb3, i\xc5\xa1 kuri\xc5\xb3 34 yra b\xc5\xabdingos \xc5\xa1iai vietovei, o 450 r\xc5\xab\xc5\xa1i\xc5\xb3 yra dumbliai, kurie vandenyje sudaro Biologin\xc4\x99 \xc4\xafvairov\xc4\x99. Kai kurias r\xc5\xab\xc5\xa1is galima rasti tik \xc5\xa1ioje Korsikos vietov\xc4\x97je.\n_START_SECTION_\nGyv\xc5\xabnija\n_START_PARAGRAPH_\nSkandolos gyv\xc5\xabnija irgi gausi. \xc4\x8cia aptinkamos 125 \xc5\xbeuv\xc5\xb3 r\xc5\xab\xc5\xa1ys ir daugyb\xc4\x97 bestuburi\xc5\xb3 gyv\xc5\xabn\xc5\xb3. Yra ir apie 230 pauk\xc5\xa1\xc4\x8di\xc5\xb3 r\xc5\xab\xc5\xa1i\xc5\xb3, tarp j\xc5\xb3 erelis \xc5\xbeuvininkas, pilkasis audrapauk\xc5\xa1tis ir Europos kuoduotasis kormoranas. Dar prie\xc5\xa1 kelerius metus tai buvo viena i\xc5\xa1 paskutini\xc5\xb3j\xc5\xb3 Vidur\xc5\xbeemio j\xc5\xabros ruoni\xc5\xb3 vienuoli\xc5\xb3 kolonij\xc5\xb3. Dabartinis Skandolos apsaugos \xc5\xbeenklas yra erelis \xc5\xbeuvininkas.'